Polisie gryp in by mynDie polisie het Dinsdag nagenoeg 40 stakende mynwerkers by Kumba Iron Ore se Sishen-ysterertsmyn in die Noord-Kaap in hegtenis geneem. ŉ Groep stakers het bymekaar gekom nadat 120 stakende mynwerkers afgedank is omdat hulle nie vir dissiplinêre verhore opgedaag het nie. Lees meer hier. Kumba Iron Ore het ‘n hofbevel bekom wat die stakers verhoed om naby die myn te kom. Die polisie het ingetree nadat die stakers nie ag op dié bevel geslaan het nie. Kolonel Hendrik Swart, ‘n polisiewoordvoerder, sê die verdagtes gaan aangekla word van afpersing, intimidasie, diefstal, betreding, kwaadwillige skade aan eiendom en minagting van die hof. Die stakers het vroeër verskeie mynvoertuie van nagenoeg R3,3 miljard gekaap en ŉ verhoging geëis as losprys. Gert Schoeman, woordvoerder van die myn, sê die gesteelde swaarvoertuie en myntoerusting is teruggekry.